

**Tárgy: Egészségügyi alapellátás keretében felnőtt háziorvosi feladatot ellátó szolgáltató tartós helyettesítésének tudomásul vétele**

**E L Ő T E R J E S Z T É S**

**Csemő Község Képviselő-testületének**

**2023. október 31-én tartandó ülésére**

Tisztelt Képviselő-testület!

A Csemő 2. számú alapellátási felnőtt háziorvosi körzet egészségügyi szolgáltatója, az Angelus Med Egészségügyi Szolgáltató Kft. (2712 Nyársapát, Csemő d. 27., cégjegyzékszám: 13-09-200648) képviseletében dr. Horváth Zsófia felnőtt háziorvos bejelentette, hogy 2023. december 1-jétől szülési szabadságra megy, ezért a háziorvosi teendőit nem tudja ellátni. Távollétének időtartamát előre nem tudja meghatározni, ezért a helyettesítésével határozatlan időre bízza meg a Levomed Kft. (2700 Cegléd, Nagykátai út 30.) képviselőjét, dr. Takács Róbert háziorvost, aki a Csemő 1. sz. felnőtt háziorvosi körzet háziorvosa.

A Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 4. pontja alapján a helyi közügyek, valamint a helyben biztosítóható közfeladatok körében ellátandó helyi önkormányzati feladat az egészségügyi alapellátás biztosítása. Ennek érdekében minden esetben, így a tartós helyettesítéshez is szükséges az önkormányzat hozzájárulása.

A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 2. §. (1) bekezdése értelmében a háziorvos az ellátást személyesen és folyamatosan nyújtja, melynek feltételeit az Önkormányzat és az Angelus Med Kft. között levő feladat-ellátási szerződés tartalmazza. Ez alapján a helyettesítésről a feladatot ellátó háziorvos saját maga köteles gondoskodni – beleértve a helyettesítés pénzügyi feltételeinek biztosítását is. A helyettesítésről köteles tájékoztatni az Önkormányzatot.

Dr. Horváth Zsófia bejelentéséhez csatolta a Levomed Kft-vel kötött vállalkozási szerződést a helyettesítésre vonatkozóan. A szerződés tartalmazza, hogy a helyettesítő háziorvos a helyettesítést teljes munkaidőben vállalja.

A fentiek alapján javaslom, hogy a Képviselő-testület, mint egészségügyi alapellátás biztosítására kötelezett, fogadja el dr. Horváth Zsófia háziorvos kérelmét és járuljon hozzá a dr. Takács Róbert háziorvos közreműködésével történő helyettesítéshez.

Határozati javaslat:

**………/2023. (10. 31.) határozat**

Csemő Község Önkormányzatának Képviselő-testülete

hozzájárul, hogy a Csemő község 2. sz. területi ellátási

kötelezettségű felnőtt háziorvosi körzet vonatkozásában

az Angelus Med Egészségügyi Szolgáltató Kft. képvisele-

tében a feladatot ellátó dr. Horváth Zsófia háziorvos helyett

tartós helyettesként 2023. december 01-től a Levomed

Egészségügyi Szolgáltató Kft. képviseletében dr. Takács Ró-

bert háziorvos lássa el a felnőtt háziorvosi tevékenységet.

A Képviselő-testület a háziorvosi körzet tartós helyettesí-

téséhez dr. Horváth Zsófia szülési szabadságának idejére

járul hozzá.

Határidő: azonnal.

Felelős: polgármester.

Csemő, 2023. október 24.

Dr. Lakos Roland

polgármester