

Tárgy: **Javaslat a szociális költséghely**

**előirányzatának felhasználására**

**E L Ő T E R J E S Z T É S**

**Csemő Község Képviselő-testületének**

**2023. október 31-én tartandó ülésére**

Tisztelt Képviselő-testület!

Ahogy 2015 óta minden évben, az idei évben is önkormányzati karácsonyi ajándékozási akciót tervezünk.

Jó hír, hogy az idei esztendőben lehetőségünk van visszatérni a tavalyi évi szűkítés után az azt megelőző évek ajándékozási gyakorlatához.

A központi költségvetésből az alaptámogatás, a központi normatíva összege 46.637.000 Ft.   
Ez ún. kötött normatíva, amelyet célhoz kötötten kell felhasználnunk, átcsoportosítani más költséghelyre, feladatra nem lehet.

Az eddig, az előirányzatból (települési támogatásra, saját szociális programokra, falugondnoki szolgáltatásra, köztemetésre) felhasznált összegeket leszámítva és az év végéig tervezve is a maradványt tudjuk ajándékozásra fordítani.

A szociális költséghely terhére az idei évi ajándékozást az alábbiak szerint javaslom elfogadni:

* az összes 16 év alatti csemői gyermek számára karácsonyra 10.000.- Ft összegű gyermekvédelmi támogatást,
* a 65 év feletti nyugdíjasok részére karácsonyi édességcsomagot,
* 300 család részére tartós élelmiszercsomagot,
* az egészségkárosodottak támogatásában (EGYT) részesülők és a foglalkoztatást helyettesítő támogatásban (FHT) részesülők, időskorúak járadékában részesülők számára 15.000.-Ft/fő pénzbeli támogatást adjunk.

A fenti javaslat támogathatósága esetén kérem az alábbi határozati javaslat elfogadását:

**Határozati javaslat:**

**…/2023. (X.31.) sz. határozat**

**Csemő Község Önkormányzatának Képviselő-testülete a szociális költségkeret terhére, a helyi lakosság részére az alábbi támogatások nyújtását határozza el a helyi szociális rendeletben foglaltaknak megfelelően:**

* **a 65 év feletti nyugdíjasok számára édességcsomag beszerzése, csomagolása, házhoz szállítása;**
* **minden 16 év alatti, csemői állandó lakóhelyű és tartózkodási helyű gyermek részére 10.000.- Ft-os karácsonyi támogatás kifizetése;**
* **300 család részére tartós élelmiszercsomag beszerzése, csomagolása, házhoz szállítása;**
* **az egészségkárosodottak támogatásában (EGYT) részesülők és a foglalkoztatást helyettesítő támogatásban (FHT) részesülők, időskorúak járadékában részesülők számára 15.000.-Ft összegű karácsonyi támogatás kifizetése.**

**A támogatások előkészítésével, beszerzésével, a jogosultak részére történő kiszállításával megbízza a Polgármesteri Hivatalt.**

**Határidő: azonnal és folyamatosan 2023. december 20-ig.**

**Felelős: polgármester, jegyző.**

Csemő, 2023. október 25.

Dr. Lakos Roland

polgármester